CELEX: 32012D1212(02)
Language: fi
Date: 2012-12-05 00:00:00
Title: Komission päätös, annettu 5 päivänä joulukuuta 2012 , hallinnolliseen rasitukseen liittyviä kysymyksiä käsittelevän riippumattomien sidosryhmien korkean tason ryhmän perustamisesta tehdyn päätöksen 2007/623/EY muuttamisesta

12.12.2012   
            
            
               FI
            
            
               Euroopan unionin virallinen lehti
            
            
               C 382/9
            
         KOMISSION PÄÄTÖS,
   annettu 5 päivänä joulukuuta 2012,
   hallinnolliseen rasitukseen liittyviä kysymyksiä käsittelevän riippumattomien sidosryhmien korkean tason ryhmän perustamisesta tehdyn päätöksen 2007/623/EY muuttamisesta
   2012/C 382/08
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   sekä katsoo seuraavaa:
   
               (1)
            
            
               Komission päätöksellä 2007/623/EY (1) perustettiin hallinnolliseen rasitukseen liittyviä kysymyksiä käsittelevä riippumattomien sidosryhmien korkean tason ryhmä, jäljempänä ’ryhmä’, kolmen vuoden määräajaksi.
            
         
               (2)
            
            
               Ryhmän toimeksiantoa jatkettiin 17 päivänä elokuuta 2010 tehdyllä komission päätöksellä (2010/C 223/03) (2)31 päivään joulukuuta 2012, jotta voidaan hyödyntää kaikki säästömahdollisuudet, joita hallinnollisen rasituksen keventämiseen Euroopan unionissa tähtäävä toimintaohjelma tarjoaa; toimintaohjelma on tarkoitus saada päätökseen vuoden 2012 loppuun mennessä.
            
         
               (3)
            
            
               Ryhmä laati marraskuussa 2011 raportin jäsenvaltioiden parhaista käytänteistä, joiden avulla EU:n lainsäädäntö pannaan täytäntöön mahdollisimman vähäisin hallinnollisin rasittein; raportti osoitti, että jäsenvaltioiden julkishallintoa voidaan auttaa monin tavoin EU:n lainsäädännön täytäntöönpanon tehostamisessa.
            
         
               (4)
            
            
               Hallinnollisen rasituksen keventäminen ja lainsäädännön yksinkertaistaminen erityisesti pienten ja keskisuurten yritysten osalta ovat komission ensisijaisia tavoitteita (3).
            
         
               (5)
            
            
               Ryhmän ja sen jäsenten toimeksiantoa olisi sen vuoksi jatkettava.
            
         
               (6)
            
            
               Ryhmän olisi myös vastaisuudessa tehtävä tiivistä yhteistyötä sidosryhmien ja komission yksiköiden kanssa ja vaihdettava säännöllisesti ja järjestelmällisesti näkemyksiä ja kokemuksia apulaispääsihteerin ja vaikutustenarviointilautakunnan puheenjohtajan kanssa,
            
         ON PÄÄTTÄNYT SEURAAVAA:
   1 artikla
   Muutetaan päätöstä 2007/623/EY seuraavasti:
   
               1)
            
            
               Korvataan 1 artikla seuraavasti:
               ”1 artikla
               Hallinnolliseen rasitukseen liittyviä kysymyksiä käsittelevä korkean tason ryhmä
               Perustetaan hallinnolliseen rasitukseen liittyviä kysymyksiä käsittelevä riippumattomien sidosryhmien korkean tason ryhmä, jäljempänä ’ryhmä’, 31 päivästä elokuuta 2007 alkaen. Sen virallinen nimi on 1 päivästä tammikuuta 2013 alkaen ’Hallinnolliseen rasitukseen liittyviä kysymyksiä käsittelevä korkean tason ryhmä’, jäljempänä ’ryhmä’.”
            
         
               2)
            
            
               Korvataan 2 artikla seuraavasti:
               ”2 artikla
               Tehtävät
               Ryhmän tehtävänä on antaa komissiolle neuvoja, jotka koskevat yrityksille, erityisesti pienille ja keskisuurille yrityksille ja mikroyrityksille, EU:n lainsäädännöstä aiheutuvan hallinnollisen rasituksen keventämistä, uudelleentarkasteluun soveltuvien voimassa olevien EU:n säädösten yksinkertaistamista ja sitä, miten jäsenvaltioiden julkishallintoa voidaan tehostaa ja miten se voi ottaa EU:n lainsäädännön täytäntöönpanossa paremmin huomioon sidosryhmien, erityisesti pienten ja keskisuurten yritysten, tarpeet.
               Ryhmä antaa komissiolle neuvoja erityisesti:
               
                           —
                        
                        
                           toimenpiteistä, joilla pyritään vähentämään hallinnollista rasitusta ja yksinkertaistamaan voimassa olevaa lainsäädäntöä; erityisesti pyritään ottamaan huomioon pienyritysten tarpeet;
                        
                     
                           —
                        
                        
                           komission jatkuvasta yksinkertaistamisohjelmasta; erityisesti keskitytään säädöksiin, jotka tarjoavat hyvät mahdollisuudet hallinnollisen rasituksen vähentämiseen;
                        
                     
                           —
                        
                        
                           toteutussuunnitelmista, jotka koskevat yrityksille, erityisesti pienille ja keskisuurille yrityksille ja mikroyrityksille, EU:n lainsäädännön soveltamisesta mahdollisesti aiheutuvaa hallinnollista rasitusta;
                        
                     
                           —
                        
                        
                           kansallisella tasolla toteutettavista toimenpiteistä, joilla voidaan auttaa jäsenvaltioita soveltamaan hallinnollisen rasituksen keventämiseen tähtäävän ohjelman mukaisesti annettua EU:n lainsäädäntöä mahdollisimman vähän rasitusta aiheuttavalla tavalla;
                        
                     
                           —
                        
                        
                           kansallisella tasolla toteutettavista toimenpiteistä, joiden avulla hallinto voi ottaa EU:n lainsäädäntöä sovellettaessa paremmin huomioon pienten ja keskisuurten yritysten huolenaiheet sekä kasvuun liittyvät tarpeet ja vaatimukset,
                        
                     ja auttaa komissiota varmistamaan, että yksinkertaistamista ja hallinnollisen rasituksen keventämistä koskevien ehdotusten hyväksyminen etenee neuvostossa ja parlamentissa.
               Ryhmän toimeksianto päättyy 31 päivänä lokakuuta 2014.”
            
         
               3)
            
            
               Korvataan 3 artiklan 1 kohta seuraavasti:
               ”1.   Komissio voi kuulla ryhmää mistä tahansa kysymyksestä, joka liittyy pienille ja keskisuurille yrityksille, erityisesti mikroyrityksille, EU:n lainsäädännön soveltamisesta aiheutuvan kohtuuttoman rasituksen keventämiseen ja komission jatkuvaan yksinkertaistamisohjelmaan.”
            
         
               4)
            
            
               Muutetaan 4 artikla seuraavasti:
               
                           a)
                        
                        
                           Korvataan 2 kohdan toinen virke seuraavasti:
                           ”Pääsihteeri nimittää ryhmän jäsenet puheenjohtajaa kuultuaan.”
                        
                     
                           b)
                        
                        
                           Korvataan 3 kohta seuraavasti:
                           ”3.   Jäsenet nimitetään yksityishenkilöinä tai sidosryhmien yhteisen edun edustajina, joilla on asiantuntemusta hallinnollisen rasituksen keventämisen alalla.”
                        
                     
                           c)
                        
                        
                           Korvataan 4 kohdan ensimmäinen virke seuraavasti:
                           ”Ryhmän jäsenten toimikausi päättyy 31 päivänä lokakuuta 2014.”
                        
                     
                           d)
                        
                        
                           Korvataan 5 kohta seuraavasti:
                           ”5.   Sellaisten jäsenten tilalle, jotka eivät enää pysty osallistumaan tehokkaasti ryhmän työskentelyyn, jotka eroavat tehtävästään tai jotka eivät täytä tämän artiklan 3 kohdassa tai Euroopan unionin toiminnasta tehdyn sopimuksen 339 artiklassa mainittuja edellytyksiä, voidaan nimittää uusi jäsen jäljellä olevaksi toimikaudeksi.”
                        
                     
                           e)
                        
                        
                           Korvataan 6 kohta seuraavasti:
                           ”6.   Yksityishenkilöinä nimitettyjen jäsenten on toimittava riippumattomina ja yleisen edun mukaisesti.
                           Jäsenet, jotka on nimitetty edustamaan sidosryhmien yhteistä etua, eivät saa edustaa yksittäistä etua.”
                        
                     
                           f)
                        
                        
                           Korvataan 7 kohta seuraavasti:
                           ”7.   Yksityishenkilöinä nimitettyjen jäsenten ja yhteistä etua edustavien jäsenten nimet julkaistaan komission asiantuntijaryhmien ja vastaavanlaisten elinten rekisterissä, jäljempänä ’rekisteri’. Jäsenten nimet julkaistaan lisäksi Euroopan komission pääsihteeristön verkkosivuilla.”
                        
                     
                           g)
                        
                        
                           Lisätään uusi 8 kohta 7 kohdan jälkeen seuraavasti:
                           ”8.   Henkilötietojen keräämisessä, käsittelyssä ja julkaisussa noudatetaan asetusta (EY) N:o 45/2001.”
                        
                     
         
               5)
            
            
               Muutetaan 5 artikla seuraavasti:
               
                           a)
                        
                        
                           Korvataan 3 kohta seuraavasti:
                           ”3.   Ryhmän jäsenten ja heidän edustajiensa sekä kutsuttujen asiantuntijoiden ja tarkkailijoiden on noudatettava perussopimuksissa ja niiden täytäntöönpanosäännöissä vahvistettuja salassapitovelvollisuuksia sekä EU:n turvaluokiteltujen tietojen suojelua koskevia komission turvallisuussääntöjä, jotka on vahvistettu komission päätöksen 2001/844/EY, EHTY, Euratom liitteessä (4). Komissio voi toteuttaa kaikki aiheelliset toimenpiteet, jos kyseiset henkilöt eivät noudata näitä velvollisuuksia.
                        
                     
                           b)
                        
                        
                           Korvataan 6 kohta seuraavasti:
                           ”6.   Komissio julkaisee ryhmän toimintaan liittyvät olennaiset asiakirjat (kuten kokousten esityslistat, pöytäkirjat ja osallistujien lausunnot) joko suoraan rekisterissä tai erillisellä verkkosivustolla, jolle rekisteristä on linkki ja jolta tiedot löytyvät. Julkaisemisesta olisi voitava poiketa silloin, kun asiakirjan tietojen ilmaiseminen voisi vaarantaa julkisen tai yksityisen edun suojan asetuksen (EY) N:o 1049/2001 4 artiklassa määritellyllä tavalla.”
                        
                     
         
               6)
            
            
               Korvataan 7 artikla seuraavasti:
               ”7 artikla
               Sovellettavuus
               Tätä päätöstä sovelletaan 31 päivään lokakuuta 2014.”
            
         2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.
   Sitä sovelletaan 31 päivästä joulukuuta 2012.
   
      Tehty Brysselissä 5 päivänä joulukuuta 2012.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 253, 28.9.2007, s. 40.
   
      (2)  EUVL C 223, 18.8.2010, s. 6.
   
      (3)  Pienten ja keskisuurten yritysten sääntelytaakan keventäminen – Euroopan unionin sääntelyn mukauttaminen mikroyritysten tarpeisiin, KOM(2011) 803.
   
      (4)  Komission päätös, tehty 29 päivänä marraskuuta 2001, komission sisäisten menettelysääntöjen muuttamisesta (EYVL L 317, 3.12.2001, s. 1).”